PRESSEMELDING 27-08-2020

# Tiltrotatoren har eksistert i over 30 år – nå tar den over verden

**Selv om tiltrotatoren har eksistert i over 30 år, er fortsatt mer enn 97 prosent av verdens gravemaskiner ikke utstyrt med en tiltrotator. Dette til tross for at den effektiviserer gravearbeidet og gjør gravemaskinen til et multiverktøy. Konseptet er godt etablert i Norden og har nå sakte men sikkert nådd ut til resten av verden, som begynner å forstå verdien av å jobbe mer fleksibelt og effektivt for både økt lønnsomhet og sikkerhet samt bedre miljøgevinst.**

Tiltrotatoren har vært relativt ukjent ute i verden i svært lang tid. Men takket være et omfattende kommunikasjonsarbeid fra Engcon med informasjon via websider, messer, klassisk annonsering, pressemeldinger, artikler samt sosiale medier i kombinasjon med influencere, har konseptet spredt seg. Under årets største messe, Conexpo i Las Vegas, ble det tydelig at det er mange som har lest artikler om produktet eller sett filmer om hvordan man kan jobbe smartere med en gravemaskin.

– Tidligere gravde gravemaskinen bare en grop, men nå har nytt tilbehør gjort den til et multiverktøy som kan grave, løfte, pakke, feie … De fleste entreprenører vil kunne ta på seg flere oppdrag og løse dem raskere og smartere for å tjene mer penger. Vi tror at tiltrotatoren er nøkkelen til dette, sier Krister Blomgren, adm. dir. i Engcon Group.

«Change the world of digging»Engcon har jobbet under mottoet «Change the world of digging» i lengre tid, og i 2020 bestemte de seg for også å bruke mottoet som visjon.

– Det er nøyaktig hva vi vil gjøre på lang sikt! Hvis vi kan få flere gravemaskinoperatører til å velge tiltrotator, blir gravearbeidet mer lønnsomt, effektivt, fleksibelt, miljøvennlig og dessuten sikrere. Vi endrer ganske enkelt gravebransjen over hele verden, sier Krister Blomgren.

I dag er bare 2–3 prosent av verdens gravemaskiner utstyrt med tiltrotator, noe som betyr at det er et enormt utviklingspotensial for å effektivisere bransjen og gjøre den mer miljøvennlig ved å bruke mindre ressurser i form av materialer, drivstoff og tid.

– Å investere i en tiltrotator er å investere i fremtiden, og vi tror at det bare er et tidsspørsmål før det også løsner på de store markedene. Man kan ganske enkelt ikke ignorere tiltrotatorens fordeler, sier Krister Blomgren.

**Kontakt:**  
Sten Strömgren, engcon Group | +46 [0]70 529 96 32